જાસપુર વોટર વર્ક્સના ર૭પ એમએલડી વોટર ટ્રીટમેન્ટ પ્લાન્ટના ફિલ્ટર બેડ હાઉસમાં મિકેનિકલ કામગીરીની આવશ્યકતા સર્જાઇ છે. કોર્પોરેશનના વોટર પ્રોડક્શન વિભાગ દ્વારા આજે દશ વાગ્યાથી આ કામગીરી હાથ ધરાઇ છે, જે સાંજના છ વાગ્યા સુધી ચાલશે. જાસપુર વોટર વર્ક્સમાં આજે દિવસભર ચાલનારી મિકેનિકલ કામગીરીના પગલે નવા પશ્ચિમ ઝોન અને પશ્ચિમ ઝોનમાં બે દિવસ પાણીનો કકળાટ સર્જાશે. વોટર પ્રોડક્શન વિભાગનાં સૂત્રો કહે છે, આ બન્ને ઝોનના લોકોને આજે સાંજનો પાણી પુરવઠો તેમજ આવતી કાલ સવાર-સાંજનો પાણી પુરવઠો નિર્ધારિત પુરવઠા કરતાં એક અંદાજ પ્રમાણે રપ ટકા જેટલો ઓછો અપાશે, જોકે શનિવાર સવારથી બન્ને ઝોનમાં પાણીનો પુરવઠો રાબેતા મુજબ થઇ જશે.